Nýsmíði nr. 3 hjá Skipavík hf. í Stykkishólmi 1967 . Skráningu breytt úr fiskiskipi í skemmtibát 2006 og áttu breytingarnar að fara fram á Akranesi 2008 , en eins og nú kemur fram varð ekkert úr því . Ástæðan var sú að báturinn sökk við Skipavíkurbryggjuna í Stykkishólmi 1. des. 2008 og var honum náð upp sólarhringi síðar og dreginn til Reykjavíkur í síðustu viku aprílmánuðar 2008 . Þann 9. okt. 2008 dró Þjótur bátinn að Karfabakka og þar var hann settur upp á fang og farið með hann burt , en þó ekki langt því síðast þegar ég vissi stóð hann enn á vagninum neðan við Kleppsspítala . Hvalaskoðunarbátarnir hafa mikið verið í Faxaflóa að undanförnu enda mikið æti fyrir hvalinn þar og nú eftir að loðnan fór að veiðast út af Garðskaga , færði Elding sig yfir í Sandgerði og hefur farið þaðan í skoðanaferðir bæði með heimamenn í Sandgerði svo og ferðamenn . Eins og áður hefur komið fram hér á síðunni , eru nýir aðilar að taka við rekstri frystihússina á Flateyri og leggja þeir til fjóra báta . Sá stærsti þeirra hefur þegar verið skráður á Flateyri og hér sjáum við myndir af honum sem ég tók í Sandgerði í morgun , en því miður var bátur utan á honum og því myndirnar ekki eins góðar og ella og eins var morgunsólin að þvælast fyrir . Sennilega eru fáir bátar ef þá nokkur sem á sér þá sögu að eftir að hafa siglt fyrir eigin vélarafli og dregið mér sér annað í brotajárn , hætti brotajárnsfyrirtækið við að setja hann í pottinn og seldur hann þess í stað og er því til ennþá a.m.k. hef ég ekki aðrar upplýsingar .